Kepler-22b
Kepler-22b isch dr ärdähnligscht extrasolar Planet, wu bishär entdeckt woren isch.

Entdeckig 
Dr Planet mit Hilf vum Wältruumteleskop Kepler entdeckt wore. Des Teleskop zaichnet Hälligkaitsschwankige uf, wu ufdrätte, wänn e Planet vu dr Ärd uus gsääne genau vor syym Zäntralstärn duurezeit. Zem erschte Mol noogwise wore isch dr Planet anne 2009, no dr dritte Sichtig, wu s fir d Bstetigung brucht, isch syy Entdeckig am 5. Dezämber 2011 vereffetligt wore.

Aigeschafte 
Keppler-22b chraist um dr sunneähnlig Stärn Kepler-22, e G5-Stärn, wu rund 600 Liechtjohr ewäg isch vu dr Ärd. Fir e Umlauf brucht er rund 290 Däg. Är het uugfehr dr 2,4-fach Durmässer vu dr Ärd, ca. 30.500 km. Uf dr Oberflechi vu Kepler 22b lyt d Tämperatur bi ca. 22 °C, dr Planet isch also in dr sognännte habitable Zone. Des haißt, uf ihm herrsche Tämperature, wu s Wasser in ere flissge Form megli macht. Dodermit isch d Grundlag vu Läbe gee, wie s s uf dr Ärd git. Iber d Oberflechi vum Planet un eb s Wasser het, isch nyt bekannt. Mer hofft, ass mer bi dr negschte Passasche vor syym Zäntralstärn spektroskopischi Mässige cha durfiere.

Fueßnote

Weblink 

Kepler-22 b in dr Extrasolar Planets Encyclopaedia, abgruefen am 6. Dezämber 2011
 Kepler-22b kepler.nasa.gov, (abgruefen am 7. Dezämber 2011)

Planet